Смесена мобилност

Всеки период на обучение или стаж в чужбина с всякаква продължителност, включително докторска мобилност, може да бъде осъществен под формата на смесена мобилност. Смесената мобилност е съчетание между физическа мобилност и виртуален компонент, който улеснява обмена и работата в екип при онлайн ученето чрез сътрудничество. Например виртуалният компонент може да обедини онлайн учещи от различни държави и области на обучение, които да следват онлайн курсове или да работят съвместно и едновременно по задачи, признати като част от обучението им.

**Смесени интензивни програми (blended intensive programmes - BIP)**

Всеки студент може да предприеме смесена мобилност и чрез участие в смесена интензивна програма в съответствие с европейските критерии за допустимост за смесените интензивни програми.

Освен това студентите (кратък цикъл/бакалавър/магистър), които нямат възможност да участват в дългосрочна физическа мобилност за обучение или стаж, например поради областта на обучението си или поради по-малко възможности за участие, ще могат да осъществяват краткосрочна физическа мобилност, като я съчетават със задължителен виртуален компонент.

BIP програмите са кратки интензивни програми, в които се използват иновативни начини на учене и преподаване, включително онлайн сътрудничество. Програмите могат да включват учене, основано на предизвикателства, при което транснационални и трансдисциплинарни екипи работят заедно за справяне с предизвикателства, например свързани с целите на ООН за устойчиво развитие или с други обществени предизвикателства, установени от региони, градове или дружества. Интензивната програма следва да притежава добавена стойност в сравнение със съществуващите курсове или обучения, предлагани от участващите ВУ, и може да бъде многогодишна. Чрез създаването на нови и по-гъвкави формати за мобилност, които съчетават физическата мобилност с виртуална част, смесените интензивни програми са предназначени да достигат до всички видове студенти от всички среди, области на обучение и цикли.

Групи от институции за висше образование ще имат възможност да организират кратки смесени интензивни програми за учене, преподаване и обучение за студенти и за персонал. По време на тези смесени интензивни програми групи студенти или членове на персонала ще предприемат краткосрочна физическа мобилност в чужбина, съчетана със задължителен виртуален компонент, който улеснява обмена и работата в екип при онлайн ученето чрез сътрудничество. Виртуалният компонент трябва да обедини учещите онлайн, за да работят съвместно и едновременно по конкретни задачи, които са интегрирани в смесената интензивна програма и се включват в цялостните резултати от обучението.